Πάπας Σίξτος Α΄

Ο Πάπας Σίξτος Α΄ ή Ξύστος ήταν Ρωμαίος Ελληνικής καταγωγής που διετέλεσε επίσκοπος της Ρώμης (117/119 - 126/128).George L. Williams (2004). Papal Genealogy: The Families and Descendants of the Popes. McFarland, σ. 9https://www.newadvent.org/cathen/14031b.htm Ο προκάτοχος του ήταν ο Πάπας Αλέξανδρος Α΄ και ο διάδοχος του ο Πάπας Τελεσφόρος. Ο Πάπας Σίξτος Α΄ Αγιοποιήθηκε και εορτάζεται η μνήμη του στις 6 Απριλίου.

Βιογραφία

Οι παλιότερες πηγές τον καταγράφουν σαν "Ξύστος" κάτι που λόγω της καταγωγής του σχετίζεται με το Ελληνικό "Ξυστός". Ο Πάπας Σίξτος Α΄ ήταν ο έκτος επίσκοπος της Ρώμης μετά τον Άγιο Πέτρο, αυτό οδηγεί σε εικασίες ότι το όνομα του σχετίζεται με το Λατινικό "Σίξθ" δηλαδή "έκτος". Ο "Ξύστος" που καταγράφεται στον Καθολικό Κανόνα είναι ο Πάπας Σίξτος Β΄, και όχι ο ίδιος. Όλες οι πηγές αναφέρουν ότι κυβέρνησε ως επίσκοπος περίπου 10 χρόνια, το Catalogus Liberianus γράφει ότι υπηρέτησε την εκκλησία την εποχή που ήταν αυτοκράτορας ο Αδριανός την περίοδο 117-126. Ο Ευσέβιος της Καισαρείας αναφέρει στην Παντοδαπή ιστορία ότι κυβέρνησε την επισκοπή την περίοδο 119-128, το επαναλαμβάνει στην Λατινική μετάφραση του Χρονικού του.Ευσέβιος της Καισαρείας, Εκκλησιαστική Ιστορία, IV. 4Jerome, Chronicon Η Αρμένικη μετάφραση καταγράφει την άνοδο στον επισκοπικό θρόνο του Τελεσφόρου το 124. Ο Ρίχαρντ Άντελμπερτ Λίπσιους κατέληξε συγκρίνοντας όλες τις πηγές στο συμπέρασμα ότι ο πάπας Σίξτος Α΄ πέθανε (125) μετά από μία θητεία 10 ετών.Lipsius, Richard Adelbert (1869). Chronologie der römischen Bischöfe bis zur Mitte des vierten Jahrhunderts (in German). Schwers. σσ. 183–192 Ο Σίξτος Α΄ ετάφη όπως οι περισσότεροι από τους προκατόχους του στον Λόφο του Βατικανού όπου βρισκόταν και ο τάφος του Αποστόλου Πέτρου αν και υπάρχουν διαφορετικές παραδόσεις σχετικά με την σημερινή θέση των λειψάνων του.

Παραπομπές

Πηγές

Benedict XVI. The Roman Martyrology. Gardners Books, 2007.
Chapman, John. Studies on the Early Papacy. Port Washington, NY: Kennikat Press, 1971. 
Fortescue, Adrian, and Scott M. P. Reid. The Early Papacy: To the Synod of Chalcedon in 451. Southampton: Saint Austin Press, 1997.
Jowett, George F. The Drama of the Lost Disciples. London: Covenant Pub. Co, 1968. 
Loomis, Louise Ropes. The Book of Popes (Liber Pontificalis). Merchantville, NJ: Evolution Publishing.

Κατηγορία:Πάπες
Κατηγορία:Πάπες άγιοι της Καθολικής Εκκλησίας
Κατηγορία:Πάπες 2ου αιώνα